Маҡсатлы егет мәктәпте, һуңынан Өфө дәүләт нефть техник университетын тамам­лағас, тыуған төйәгендә үҙ эшен булдыра. Быға, бәлки, уның атаһы, ауыл хужалығында күп йылдар эшләгән Ирут Ильюс улы ла этәргес булғандыр. Бәләкәйҙән эштең уртаһында ҡайнаған егет, атаһының эшен дауам итеп, ауыл хужалығы тармағын һайлай. Бынан тыш, ул үҙенең янында фекерҙәштәрен туплап, ауыл хужалығы кооперативын төҙөй. Мал үрсеткән, ер эше менән шөғөлләнгән булдыҡлы фермерҙар: Ралиф Мостафин, Алег Хәмиҙуллин, Данис Динисламов, Вадим Ғимаҙиев һәм Алик Рәжәпов көстәрен бергә туплап, былтыр “Шәрип” ауыл хужалығы ҡулланыусылар кооперативын булдырған.